Under (restaurant)

Under er en restaurant på Båly i Lindesnes kommune, tegnet av Snøhetta. Den er blitt kjent på grunn av bygningen, som delvis er under sjøoverflaten. Dette gjør den til Europas første undersjøiske restaurant. Det er to andre undersjøiske restauranter i verden, i Dubai og på Maldivene. Restauranten åpnet 20. mars 2019 under ledelse av kokken Nicolai Ellitsgaard, og hadde per mars 2019 fått inn over 7500 bordbestillinger. I januar 2020 sendte NRK en dokumentar om restauranten og kjøkkensjefen Ellitsgaard. I 2023 ble alle ansatte sagt opp, og det ble oppgitt at årsaken var at restauranten måtte endre konsept for å bedre den økonomiske situasjonen. Tre måneder etter stengingen, i mars 2024, åpnet restauranten igjen. Priser og utmerkelser Bygningen Under fikk mye oppmerksomhet i tiden før og etter åpningen. I 2019 fikk restauranten Betongtavlen, en pris for miljømessig, estetisk og teknisk fremragende bruk av betong. Bygget vant også Wallpaper Design Award for Best New Restaurant. I januar 2020 fikk bygget DOGA hedersmerket for 2020. Restauranten I 2020 fikk restauranten én stjerne i Michelinguiden Bildegalleri Referanser Eksterne lenker Offisielt nettsted (en) Under (restaurant) – kategori av bilder, video eller lyd på Commons